als_Latn dik_Latn sag_Latn
Në mungese te opozitës, vete deputetet e mazhorances nuk kane qene me pak kritike ndaj buxhetit apo edhe paketës fiskale. Ish-kryeministri Pandeli MAJKO ka qene i drejtpërdrejt kur ka thënë se, qeveria paralelisht me rritjen e akcizës për duhanin duhet te rriste taksat per kazinotë apo pijet alkooli dhe jo te rendoje familjet me ndihme sociale me kamatëvonese te energjisë elektrike. Duke vijuar me tej ne fjalën e tij, Majko u ndal edhe tek taksa per depozitat bankare , qe sipas tij ka patur nje kërkesë nga emigrantet qe ajo te mos rritej. Më të vjetërit në partinë socialiste por edhe në parlamentin e Shqipërisë ka qenë po ashtu kritikë ndaj buxhetit të vitit 2015-të. Namik Dokle u ka tërhequr vëmendjen ministrave se nuk janë votuar vetëm për të udhëhequr, por edhe për të mbajtur premtimet. duke bërë një tablo të zonës së tij elektorale, Dokle ka ironizuar qeverinë se po heq taksat për disa biznesmenë, ndërkohë që qytetarët vazhdojë të marrin ushqime me listë. Edhe deputeti Fatmir Toçi e ka konsideruar si jo të drejtë propozimin e qeverisë që të rritë taksat për artistët po aq sa edhe të atyre që fitojnë në kazino. toçi ka kujtuar qeverinë që duhet të mbajë premtimin për të hequr TVSH-në për librin. Si kurrë më parë në seancat plenare të kuvendit ku diskutohet buxheti i shtetit, ka patur zëra kritikë më të madh në numër, duke plotësuar kështu opozitën e munguar. gjatë votimit nen për nen në datën 27 nëntor, do të shihet edhe vullneti i mazhorancës nëse do të rregullojë disa nga nenet të cilat lehtësojnë nga taksat një grup biznesmenësh dhe rritin taksat për një pjesë tjetër.
als_Latn